**PALSTATOIMIKUNTA toimintakertomus 2022**

Yleistä Palstatoimikuntaan on kuulunut seitsemän jäsentä: puheenjohtaja, rekisterinpitäjä Pirkko Lamminpää, sihteeri Päivi Korpiala, tiedottaja ja rekisteri Helena Grönlund, Rakennus- ja teknisvastaava Teemu Björckbacka, taloudenhoitaja, rakennus-teknisvastaava Markus Sohlström ja Tuula Halmirinne, Keijo Teräväinen ja Ersan Erel. Palstatoimikunta on huolehtinut Uutelan viljelyalueen toimivuudesta viljelijöiden, Helsingin kaupungin Ympäristötoimialan asiantuntijoiden sekä Opistolaisyhdistyksen hallitusjäsenten kanssa yhteistyössä.

Toiminta ja toiminnan valvominen on perustunut alueen vuokrasopimuksen ja Opistolaisyhdistyksen palstatoimikunnan sääntöihin ja ohjeistukseen sekä vuoden 2022 toimintasuunnitelmaan.

Tiedottaminen ja opastus

Tiedotusmenetelmiä on ollut vuosittainen kevätkirje viljelijöille, tänä vuonna se lähetettiin sähköpostitse kaikille, jotka olivat sen ilmoittaneet ja muille postitse kirjeenä. Sekä HTO ry:n ja palstatoimikunnan koti- ja Facebook -sivut, viljelijöiden omat Facebook -sivut, palstaviljelyalueen ilmoitustaulut, kirjeet ja suulliset keskustelut viljelijöiden kanssa. Palstaviljelijöiden perinteinen tiedotustilaisuus pidettiin palsta-alueella 6.5.2022. Talkoiden ja hyvien tiedotteiden avulla pyrittiin tiedottamaan asioista ja tapahtumista.

Toiminta Palstatoimikunta kokoontui vuoden 2022 aikana 9 kertaa. Kesän 2022 koko viljelyaluetta hoidettiin etupäässä talkoilla. Talkoita pidettiin 3 kpl. Talkootöissä on ollut runsaasti osallistujia. Alueen siltoja ja rakennuksia huollettiin sekä ruohoniittyjä leikattiin kesäajan. Talkoisiin tilattiin jätelavoja etelä- ja keskialueelle kevään ja kesän talkoisiin, 2 lavaa kullakin kerralla.

 Tehtiin katselmuksia kesän aikana, katselmoijina Pirkko Lamminpää ja Tuula Halmirinne.

Pohjoispäähän hankittiin kompostikäymälä ja yksi vesipiste lisää. Vedenjakelussa on ollut ajoittain ongelmia.

Viljelijöitä opastettiin omaa palstaa ympäröivien polkujen ja ojien hoidossa sekä jäteasioissa.

Uudet viljelijät opastettiin kirjallisin ja suullisin ohjein palstavuokrauksen yhteydessä. Uusilta viljelijöiltä otettiin myös kuittaus palstan vastaanottamisesta.

Kesän aikana tehtiin puutarhakävely asiantuntijan opastamana.